Youenn Troal

Youenn Troal, Yves Troal e anv kefridiel, zo ur beleg hag ur skrivagner breizhat ganet e 1925 e KombridGw. Lennegezh ar brezhoneg en XXvet kantved, trede levrenn (1945 -  ), Frañsez Favereau, pp.222-224 Aet eo d'an Anaon, d'ar 24 a viz Mezheven 2016.Gw. Tremenet eo an aotrou Troal war load Emglev an Tiegezhioù.

Buhez hag oberenn
Desavet e voe en ur familh a gouerion vrezhoneger e Kombrid, e Bro-Vigoudenn. Beleget e voe e-kerzh ar bloavezh 1949Gw. Levr pellgomz beleion eskopti Kemper-ha-Leon, en eskopti Kemper ha Leon, gant an aotrou 'n eskob André Fauvel.

Anavezet eo dreist-holl evit bout skrivet al levr Ar C'hrist d'an Indianed, a zezrevell doare e abostolerezh e Perou eus 1963 da 1968 hag eus 1973 da 1979, da-heul ar c'halvadenn a reas ar Pab Pi XII en e lizher Fidei Donum e 1957 a c'houlenne digant beleion Europa da vont da sikour an Iliz en Afrika hag en Amerika ar Su. Embannet e voe e levr a-dammoù er gelaouenn Al Liamm da gentañ, er bloavezhioù 1970.

Adembannet eo bet al levr-se gant Mouladurioù Hor Yezh e div levrenn e 2007 ha 2010, dindan an titl Ar C'hrist d'an AmerindianedUr vurutelladenn eus al levr-se a gaver war load "A ! Lenn" : Ar C'hrist d'an Amerindianed Dave a ra an aotrou 'n eskob Visant Fave d'e gefridi e Menez an Andoù en e levr War roudou or misionerien.War roudou or misionerien, Visant Fave, Emgleo Breiz, 1989, pp. 85-86.

Kenlabourat a reas Youenn Troal gant Visant Seite evit ober kentelioù er gevredigezh Ar Skol dre Lizer etre 1968 ha 1973. Dont a reas da vout aotrou person parrez Plouneour-Menez er bloavezhioù 1980 ha kelenner evit Strollad ar Vro Bagan, hag e krogas da skrivañ pennadoù evit Imbourc'h. Fiñvskeudennet e voe gant Frañs 3 e 1973 er filmig Oaled ar vro-BaganGw. Oaled ar vro-Bagan war lec'hienn an INA.

Anvet e voe da berson parrez Trêgad er bloavezhioù 1990, kent mont war e leve e parrez Langolen e 2002, e-men ez embann skeudennoù deol e brezhonegSkeudennoù deol an aotrou Troal. Harpet en deus ar gevredigezh Tiegezh Santez Anna evit embann he c'helaouenn Breizh da Jezuz.

Ingal e kendalc'h da skrivañ pennadoù a-ziwar lennadennoù eus an Aviel evit ar gelaouenn Kannadig Imbourc'h.

Pennadoù ha danevelloù gant Youenn Troal

Troidigezh Ar Hyd y Nos diwar ar c'hembraeg ;
Betek dent-heskenn an Andoù, Al Liamm, niverenn 109, 1965 ;
Davet ar Prat du, Imbourc'h, niverennoù 60-85, 1973-1974 ;
 Va ene, skeudenn Doue, Kannadig Imbourc'h, niverenn 67, 2010 ;
An daouarn naet, Kannadig Imbourc'h, niverenn 75, 2012 ;
Ikonenn, Kannadig Imbourc'h, niverenn 82, 2013 (...)

Arroud 

Notennoù

Rummad:Beleien Breizh
Rummad:Skrivagnerien vrezhonek an XXvet kantved
Rummad:Skrivagnerien Breizh
Rummad:Meneger ar skrivagnerien
Rummad:Ganedigezhioù 1925